CELEX: 62014CN0522
Language: el
Date: 2014-11-19 00:00:00
Title: Υπόθεση C-522/14: Αίτηση προδικαστικής αποφάσεως την οποία υπέβαλε το Bundesfinanzhof (Γερμανία) στις 19 Νοεμβρίου 2014 — Sparkasse Allgäu κατά Finanzamt Kempten

23.2.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 65/20
            
         Αίτηση προδικαστικής αποφάσεως την οποία υπέβαλε το Bundesfinanzhof (Γερμανία) στις 19 Νοεμβρίου 2014 — Sparkasse Allgäu κατά Finanzamt Kempten
   (Υπόθεση C-522/14)
   (2015/C 065/29)
   Γλώσσα διαδικασίας: η γερμανική
   
      Αιτούν δικαστήριο
   
   Bundesfinanzhof
   
      Διάδικοι στην υπόθεση της κύριας δίκης
   
   
      Προσφεύγον: Sparkasse Allgäu
   
      Καθής: Finanzamt Kempten
   
      Προδικαστικό ερώτημα
   
   Προσκρούει στην ελευθερία εγκαταστάσεως (άρθρο 49 της Συνθήκης για τη Λειτουργία της Ευρωπαϊκής Ένωσης, πρώην άρθρο 43 της Συνθήκης για την Ίδρυση της Ευρωπαϊκής Κοινότητας) κανονιστική ρύθμιση κράτους μέλους κατά την οποία πιστωτικό ίδρυμα που εδρεύει στην ημεδαπή οφείλει μετά τον θάνατο ημεδαπού κληρονομούμενου να αναγγείλει στη φορολογική αρχή η οποία είναι αρμόδια για τη διαχείριση του φόρου κληρονομίας στην ημεδαπή και εκείνα τα περιουσιακά στοιχεία του κληρονομούμενου που είτε έχουν κατατεθεί σε υποκατάστημα του ως άνω πιστωτικού ιδρύματος, το οποίο βρίσκεται σε άλλο κράτος μέλος και δεν έχει αυτοτελή νομική προσωπικότητα, είτε βρίσκονται υπό τη διαχείριση τέτοιου υποκαταστήματος, όταν στο άλλο κράτος μέλος δεν ισχύει παρόμοια υποχρέωση αναγγελίας και τα πιστωτικά ιδρύματα εκεί υπόκεινται σε τραπεζικό απόρρητο, η παραβίαση του οποίου διώκεται ποινικώς;